Joe Don Baker

Joe Don Baker (født 1936) er en amerikansk skuespiller, kjent fra filmer som Charley Varricks kupp de luxe, Walking Tall, Byens staeste purk og James Bond-filmene The Living Daylights, GoldenEye og Tomorrow Never Dies.

Baker har medvirket i 47 filmer og nærmere 40 tv-produksjoner i løpet av karrieren. Han har også gjort noen sceneopptredener.

Han ble født i Groesbeck i Texas som sønn av Edna (pikenavn McDonald) og Doyle Charles Baker. Han fullførte økonomistudier ved University of North Texas i 1958. Deretter tjenestegjorde han en kort periode i hæren før han gav seg i kast med skuespillerstudier ved Actors Studio i New York City.

Baker scenedebuterte i starten av 1960-årene og i perioden 1963–1964 medvirket han i et par oppsetninger på Broadway.

Han tv-debuterte i en episode av Honey West (1965) og hadde senere en faste rolle i serien Eischied (1979–1980). Han har også medvirket i miniserier som Edge of Darkness (1985), The Siege at Ruby Ridge (1996), George Wallace (1997) og Too Rich: The Secret Life of Doris Duke (1999), samt tv-filmer som blant annet Mongo's Back in Town (1971), Power (1980), The Abduction of Kari Swenson (1987) og Citizen Cohn (1992). Han har utover dette hatt gjesteopptredener i en rekke serier, deriblant Advokat Judd tar saken (1967), Bonanza (1968), Kruttrøyk (1966 og 1969), The Big Valley (1969), The Mod Squad (1969), The F.B.I. (1970), Lancer (3 episoder, 1968–1970), Mission: Impossible (1971), Ironside (1972), The Streets of San Francisco (1973), In the Heat of the Night (4 episoder, 1989) og The Cleaner (2009).

Han filmdebuterte i en liten birolle i dramafilmen Rebell i lenker (1967). Han har siden hatt større roller i filmer som blant annet Syv uovervinnelige samles igjen (1969), Adam at Six A.M. (1970), Rytteren fra Arizona (1972), Oppgjøret (1973), Charley Varricks kupp de luxe (1973), Walking Tall (1973) (som ble hans store gjennombrudd), Framed (1975), Byens staeste purk (1975), The Pack (1977), Final Justice (1985), Fletch (1985), Hostage: Dallas (1986), I skuddlinjen (1987), Cape Fear (1991), Vår mann i Washington (1992), Congo (1995), GoldenEye (1995), Tomorrow Never Dies (1997), The Dukes of Hazzard (2005), Strange Wilderness (2008) og Mud (2012).

Filmografi 
1967 Rebell i lenker (Cool Hand Luke) som "Fixer" (ukreditert)
1969 Syv uovervinnelige samles igjen (Guns of the Magnificent Seven) som Slater
1970 Adam at 6 A.M. som Harvey Gavin
1971 To red ut (Wild Rovers) som Paul Buckman
1971 Welcome Home, Soldier Boys som Danny
1972 Rytteren fra Arizona (Junior Bonner) som Curly Bonner
1972 Valachi-saken (The Valachi Papers) som irsk medlem av Valachi-gjengen (ukreditert)
1973 Walking Tall som Sheriff Buford Pusser
1973 Charley Varricks kupp de luxe (Charley Varrick) som Molly
1973 Oppgjøret (The Outfit) som Jack Cody
1974 De 7 gullnålene (Golden Needles) som Dan
1975 Framed som Ron Lewis
1975 Byens staeste purk (Mitchell) som Mitchell
1977 Checkered Flag or Crash som Walkaway Madden
1977 The Shadow of Chikara som Wishbone Cutter
1977 Speedtrap som Pete Novick
1977 The Pack som Jerry Preston
1982 Wacko som Dick Harbinger
1983 Joysticks som Joseph Rutter
1984 Den beste (The Natural) som The Whammer
1985 Final Justice som Sheriff Thomas Jefferson Geronimo 
1985 Fletch som Chief Jerry Karlin
1986 Hostage: Dallas (Getting Even) som King R. Kenderson
1987 I skuddlinjen (The Living Daylights) som Brad Whitaker
1987 The Killing Time som Carl Cunningham
1987 Leonard Part 6 som Nick Snyderburn
1988 Frikjent (Criminal Law) som Det. Mesel
1990 The Children som Cliffe Wheater
1991 Cape Fear som Claude Kersek
1992 Vår mann i Washington (The Distinguished Gentleman) som Olaf Andersen
1994 Felony som Donovan
1994 Reality Bites som Tom Pierce
1994 Ring of Steel som Man in Black
1995 Underneath som Clay Hinkle
1995 Panther som Brimmer
1995 Congo som R.B. Travis
1995 Som natt og dag (The Grass Harp) som Sheriff Junius Candle
1995 GoldenEye som Jack Wade
1996 Mars Attacks! som Glenn Norris
1997 Tomorrow Never Dies som Jack Wade
2001 Vegas, City of Dreams som Dylan Garrett
2001 Joe Dirt som Don, Brandys far (ukreditert)
2003 The Commission som Rep. Hale Boggs
2005 The Dukes of Hazzard som guvernør Jim Applewhite
2008 Strange Wilderness som Bill Calhoun
2012 Mud som King 
2023 Cowboys from Hell som 'Shotgun' Tucker (under innspilling)

Referanser

Eksterne lenker 

 

Skuespillere fra USA
Personer fra Limestone County i Texas